**AGREEMENT OF SUBJECT AND VERB**

          Agreement of Subject and Verb คือการใช้กริยา(Verb)ให้สอดคล้องกับพจน์ของตัวประธาน(Subject) คือเมื่อประธานเป็นเอกพจน์ กริยาก็ต้องเป็นเอกพจน์ด้วย เมื่อประธานเป็นพหูพจน์ กริยาก็ต้องเป็นพหูพจน์ด้วย

หลักโดยทั่วไปในการจะรู้ว่านามตัวใดเป็นเอกพจน์หรือพหูพจน์ก็คือ

          1. ถ้าท้ายศัพท์นั้นไม่เติม**s**ให้ถือว่าเป็นเอกพจน์ เช่น book,  dog, cat

          2. ถ้าท้ายศัพท์เติม **s** ให้ถือว่าเป็นพหูพจน์ เช่น books, dogs, cats

นามต่อไปนี้มีข้อยกเว้นว่าจะเป็นเอกพจน์หรือพหูพจน์ซึ่งต้องจำไว้คือ

          1. นามเอกพจน์ 2 ตัวที่เชื่อด้วย and ให้ถือว่าเป็นพหูพจน์ เช่น **Deang and Dam** **are** friend.

\*ยกเว้นนามบางตัวที่แม้จะเชื่อมด้วย and แล้วแต่ก็ยังเป็นเอกพจน์อยู่เพราะเมื่อนำมาใช้ยังถือว่าเป็นหน่วยเดียวกัน เช่น **Rice and curry** **is** her favorite meal.  ข้าวราดแกงเป็นอาหารโปรดของเธอ

2. นามเอกพจน์ที่เชื่อมด้วย and โดยนามตัวที่ 2 ไม่มี Article นำหน้า แล้วนำมาใช้หมายถึงคนๆเดียว นามนั้นถือว่าเป็นเอกพจน์ เช่น : **The manager and owner** of this company **is**to Hong Kong soon : ผู้จัดการและเจ้าของบริษัทแห่งนี้จะไปฮ่องกงเร็วๆนี้ (เป็นคนคนเดียวกัน)

**หมายเหตุ** แต่ถ้ามี Article นำหน้าทั้ง 2 ตัว นามนั้นถือว่าเป็นพหูพจน์  เช่น.

: **The manager and the owner** of this school**are** going to England now. : ผู้จัดการและเจ้าของโรงเรียนนี้กำลังไปอังกฤษเดี๋ยวนี้ (ผู้จัดการและเจ้าของโรงเรียนเป็นคนละคน)

3. นามเอกพจน์ที่มีคุณศัพท์บอกสีหรือบอกขนาดมาขยายอยู่ข้างหน้า จะถือว่าเป็นเอกพจน์หรือพหูพจน์ ให้สังเกตดังนี้

3.1 ถ้าคุณศัพท์นั้นมี Article นำหน้าเฉพาะคุณศัพท์ตัวหนึ่ง ส่วนตัวที่สองไมมี Article นำหน้า นามตัวนั้นถือว่าเป็นเอกพจน์ เช่น **A white and black cat is** sleeping the table. แมวสีขาวดำกำลังนอนหลับอยู่ใต้โต๊ะ

3.2 แต่ถ้าคุณศัพท์นั้นมี Article นำหน้าด้วยกันทั้งสอง นามเอกพจน์นั้นให้ถือว่าเป็นพหูพจน์ เช่น **A white and a black cat are** playing under the table. แมวขาวและแมวดำกำลังเล่นอยู่ใต้โต๊ะ

4. นามที่มีคำต่อไปนี้มาขยายตามหลัง จะใช้กริยาเป็นเอกพจน์หรือพหูพจน์นั้น ให้ถือตามคำนามที่วางอยู่หน้าคำเหล่านี้เป็นเกณฑ์ ได้แก่ with, together with,  along with,  as well as,  including,  in addition to,  accompanied by, etc  เช่น  **Manu, with his friend, is** doing exercises. มนูพร้อมด้วยเพื่อนของเขากำลังทำแบบฝึกหัด

5. กริยาที่ตามหลัง There และ Here จะใช้รูปเอกพจน์หรือพหูพจน์นั้นให้ถือเอาตามคำนามที่ตามหลังคำทั้ง 2 นี้ เช่น There **is** **a rubber** on the table. (เอกพจน์)

         There **are** **rubbers** on the table. (พหูพจน์)

      **หมายเหตุ** และแม้คำสรรพนามด้วยเช่น : There **she goes** alone. (เอกพจน์)

                                                         : There **they play** football. (พหูพจน์)

6. วลี (Phrase)  หรืออนุประโยค (Subordinate Clause) ที่ไปขยายอยู่หลังประธานไม่มีส่วนทำให้ประธานนั้นเป็นเอกพจน์หรือพหูพจน์ ดังนั้นจะใช้กริยาเป็นเอกพจน์หรือพหูพจน์จะต้องถือเอาตามประธานที่อยู่หน้าวลีหรือหน้าอนุประโยคที่ไปทำหน้าที่ขยาย เช่น  The**boy** who is reading these books**is** very wise. (เอกพจน์)

7. สรรพนามผสมต่อไปนี้ถือเป็นเอกพจน์ตลอดไป ได้แก่

someone       anyone                   everyone       no one

somebody     anybody        everybody     no body

something     anything        everything     nothing

somewhere    anywhere      everywhrer

8. เมื่อประธาน(subject) ใดมีสันธาน(Conjuction)ต่อไปนี้มาเชื่อม จะใช้กริยาเป็นเอกพจน์หรือพหูพจน์นั้น ให้ถือตามประธานที่อยู่หลังคำสันธานเหล่านี้ ได้แก่

or(หรือ) ,either….or(ไม่อันใดก็อันหนึ่ง)  neither…..nor (ไม่ทั้งสอง)  not only…….but also…… (ไม่เพียงแต่....เท่านั้น  แต่...อีกด้วย)

9. กริยาของ who, which, where ในประโยค Adjective Class จะใช้กริยาเป็นเอกพจน์หรือพหูพจน์ต้องถือเอาตามนามหรือสรรพนามที่วางอยู่หน้าคำทั้ง  3  นี้

10.  A number of + นามพหูพจน์ (plural Noun) เมื่อไปทำหน้าที่เป็นประธาน กริยาต้องใช้รูปพหูพจน์, ส่วน The number of + นามพหูพจน์ (plural Noun) เมื่อไปทำหน้าที่เป็นประธาน กริยาต้องใช้รูปเอกพจน์

11. จำนวนเงินของสกุลต่างๆและการวัดระยะทาง จะมีรูปเป็นเอกพจน์ หรือพหูพจน์ก็ตาม เมื่อไปทำหน้าที่เป็นประธานให้ถือว่าเป็นเอกพจน์ตลอดไป

12. ชื่อเรื่อง,ชื่อหนังสือ,และชื่อเพลง ที่มีรูปเป็นพหูพจน์เมื่อนำมาใช้เป็นประธานในประโยคให้ถือว่าเป็นเอกพจน์ตลอดไป

13. เศษส่วนของนามที่เป็นพหูพจน์ ต้องใช้กริยาเป็นพหูพจน์, เศษสาวนของนามที่เป็นเอกพจน์หรือนามที่นับไม่ได้ ต้องใช้กริยาเป็นเอกพจน์ตลอดไป

14. คำต่อไปนี้เมื่อเป็น Pronoun (สรรพนาม) คือใช้แต่มันลอยๆไม่มีนามอื่นตามหลัง ต้องถือเป็นพหูพจน์ตลอดไป กริยาจึงต้องใช้รูปพหูพจน์ตามไปด้วย ได้แก่คำว่า all, both, few,(หรือ a few), many, some,  several,  none of

15. นามต่อไปนี้เป็นรูปเอกพจน์ แต่ใช้เป็นพหูพจน์ เช่น

people, police,  cattle(วัวควาย) children(เด็กๆ) etc.

16. นามต่อไปนี้รูปศัพท์เป็นพหูพจน์ แต่ใช้เป็นเอกพจน์ เช่น

news, physics, mathematic etc.

17. นามต่อไปนี้มีรูปเป็นพหูพจน์ และก็ใช้เป็นพหูพจน์ด้วย แม้บางครั้งของสิ่งนั้นจะมีเพียงอันเดียวก็ตาม เช่น  trousers (กางเกงขายาว) shorts (กางเกงขาสั้น) tongs (คีม) etc.

18. นามต่อไปนี้มีรูปเหมือนกันทั้งเอกพจน์และพหูพจน์ ได้แก่

fish         ปลา                sheep       แกะ

deer        กวาง               trout         ปลาเทร้าต์

salmon   ปลาแซลมอน      bison        วัวกระทิง

ข้อมูลจาก <http://www.whatami.net/ms/bic4.html>

(สรุปจาก STANDARD ENGLISH GRAMMAR ของ สำราญ คำยิ่ง ACE,CGEt)